als_Latn dik_Latn sag_Latn
Pėr femrėn dhe natalitetin
Autor:
Opinione te lexuesve
E diel 8 Mars 2015 09:27 AM
Autore: Zejnepe Abdyli
E thënë dhe e dëgjuar shumë herë se femra është gjysma e shoqërisë, ajo ka vlerë të madhe, është trung për familje. Vetëdija për rëndësinë e saj në shekujt e fundit ka marrë një dimension shumë të gjerë, me idenë që femrat janë të çmuara si nga aspekti fizik, moral dhe jetësor. Pra e mendojmë për një vlerë antropogjene qe sa do qe ka arritur si qenie me ndikim në jetën politike, kulturore, ekonomike, vendimmarrëse etj, përsëri vazhdohet e flitet për të dhe të drejtat, ditën dhe rendësin e saj. E ndoshta vet ky mendim më shumë formal që të lartësohet femra, si duket sjell me vete edhe atë, që ajo në disa vende dhe mënyra vlerësohet jo drejtë, sepse ajo nuk e ka komoditetin që të kujtohet dhe respektohet dhe ti dhurohet një dhuratë apo përqafim vetëm për një tetë mars. Ajo meriton më shumë se kaq. Ajo me gjithë bagazhin prej një karriere familjare të bujshme si vajzë, nëne dhe gjyshe duhet që ti përkushtohemi çdo ditë në njëzetekatër orë, në çdo muaj dhe në çdo vit .
Femra është e aftë të jetë më e pjekur ,më e përpiktë dhe më e saktë se gjinia e kundërt. Rëndësia e saj është shumëdimensionale, ajo është nëna e njerëzimit. Aftësia e saj riprodhuese është mrekullia e kësaj bote. Kur femra lindë ajo ka shtuar një frymë ,jetë të re në këtë botë, I ka dhënë një qenie me shumë kësaj bote. Pra, nataliteti është vazhdimësia dhe aftësia për të mbajtur një komb në ekzistencë i cili nga aspekti demografik do të thotë: ‘’Nataliteti paraqet numrin e të lindurve të gjallë në raport me numrin e përgjithshëm të popullsisë në një mjedis të caktuar kohorë, kryesisht gjatë një viti.’’ Pra ky konkluzion për natalitet është me rendësi të kuptohet drejt që është element pozitiv për ta mbajtur vazhdimësinë e një populli. Femra në këtë rast është aktori kryesor sepse në trupin e saj rritet fëmija dhe mbanë përgjegjësin për procesin e përsëritje biologjike të popullsisë. Ajo edhe pse me mundë, sakrificë dhe përkushtim e bën këtë, Zoti I Madhërueshem I ka dhënë një ndjejnë të dyfishtë në të njëjtën kohë duke I dhënë dashuri amnore për fëmijën e saj. Kjo ndjejnë është instiktive dhe është tejet e natyrshme, rrjedh pa parakushte, me sinqeritet dhe me shumë dashuri pa kufi. Pra, po flasim për lindjet e qe vendi ynë mundë të krenohet para popujve tjerë për këtë që shumë vende nuk e kanë , e këtu nuk duhet të ndërhyjnë krerët institucionesh me deklarata të pa matura sepse kombi shqiptar me këtë lindshmëri qe ka pasur ndër-vite ndoshta pa asnjë rrogë apo page mujore e ka arritur ta ruaj këtë vend nga asimilimi dhe me ata bijë dhe bija ka mbrojtur këtë vend. E pikërisht ministrat që “brengosen” se sa fëmijë ti lindin nënat kosovare me rroga të vogla, do ishte me shumë racionale që ata të merren me dikasteret që I takojnë duke rritur zhvillimin ekonomik për këta fëmijë që të kenë një jetë më të mire dhe për një të ardhme me prospektiv. Sa me shumë rini dhe fëmijë të lindur është pasuri për një vend në kohën bashkëkohore kur bota ka problemin e ‘’murtajës së bardhë ‘’ apo pleqërimit të popullsisë. Rinia është resurs I vlefshëm qe Kosova ka fat te madh që e posedonë .
E planifikimi familjar është me rëndësi dhe nuk e përjashtojmë këtë, ama nataliteti varet nga faktorët biologjik, socio-eknomoik, dhe socio-psikologjik të cilët faktorë kanë ndikim indirekt apo direkt në lindshmëri. Pra lindshmëria ( natalitetit) nuk varet vetëm nga rroga por nga aspekte të ndryshme që shoqëria jonë duhet ti përmisojë. Dhe nataliteti siç po shohim është dukuri shumëdimensionale dhe afatgjate e paraqet komponent pozitiv dhe dinamik në zhvillimin e popullsisë.
Dhe një femër me shkollim, punësim të duhur dhe me fëmijë të shumtë (pse jo!!!) është vlerë që duhet te kemi synim ta bëjmë në vendin tonë. Ajo femër që arrin të bëjë një familje të krenohet me të është një pasuri e madhe. Duke kujtuar se femrën duhet çmuar çdo ditë dhe se ajo ka një emër të veçantë qe sikur tërë yjet në qiell të bashkohen s’mund t’ia marrin dritën fjalës’’ Nëne’’. E të shpresojmë sa ma shumë nëna të mira edukues dhe fëmijë që respektojnë ato për tërë jetën.
Referenc:
Lindëshmeria sjellja riprodhuese dhe shoqëria, Mimoza Dushi- Hivzi Islami, Dukagjini 2006
Opinionet e autorėve nuk paraqesin domosdoshmėrisht edhe opinionin e redaksisė sė portalit www.mesazhi.com
Pėr femrėn dhe natalitetin
als_Latn ast_Latn als_Latn ltz_Latn srd_Latn als_Latn als_Latn als_Latn als_Latn ast_Latn als_Latn als_Latn als_Latn